Komkujiyên Bendava Tişrînê 2025

**Komkujiyên Bendava Tişrînê** yan jî **Rêzekomkujiyên li Bendava Tişrînê** rêze komkujî ye ku ji aliyê artêşa dewleta tirk ve li hemberî nobedarên sivil ên ku li hemberî êrîşên li ser bendavê sekinî ne pêk tê. Komkujiya yekem a li dijî sivîlan di 8ê kanûna paşîn a 2025an de li Bendava Tişrînê dest pê kiriye û heya 26ê kanûna paşîn berdewam kiriye. Komkujî bi gelemperî bi êrîşên hewayî ji aliyê artêşa tirk ve pêk tên ku ev êrîş yek êrîşên berdewam ên li ser herêmên rêveberîya xweser e ku ji aliyê artêşa dewleta tirk ve pêk hatiye. Di van kesên ku di komkujiyan de hatine kuştin de bi dehan sivîl, endama meclîsa giştî ya PYDê siyasetmedar Menîce Haco û şanogerê kurd Bavê Teyar hebûn.

Di dîmenên ku ser medyaya civakî hatine weşandin hatiye dîtin ku kesên sivîl rasterast hatine hedefgirtin. Di dîmeneke ku ji aliyê Hêzên Sûriya Demokratîk (HSD) vê ji dronên Tirkiyeyê hatine derxistin tê dîtin ku êrîş rasterast ji leşkerên artêşa tirk ve têne kirin. Hatiye ragihandin ku di êrîşan de 22 sivîl hatine kuştin û nêzîkî 200 sivîl birîndar bûne. Hatiye diyarkirin ku di nav sivîlên ku ji ber êrîşên artêşa tirk jiyana xwe ji dest dane xwendekarekî Zanîngeha Rojava Ronîza Mihemed Elî jî heye.

Di 30ê kanûna paşîn a 2025an de Çavdêriya Heqên Mirovan (HRW) ev êrîş wekî sûcê şer bi nav kiriye.

## Kronolojî
### 8ê kanûnan paşîn êrîşa yekem
Komkujiya yekem di 8ê kanûna paşîn a 2025an de li dijî sivîlên kurd bi balafirên bêmirov pêk hatiye ku di encamê de 5 sivîl hatine kuştin û 15 kurd jî birîndar bûne.

### 14 kanûna paşîn êrîşa duyem
Êrîş di 14 kanuna paşîn a 2025an de li dijî sivîlên ku ji bo parastina Bendava Tişrînê nobeda bendavê digirin pêk hatiye. Di êrîşê de 3 sivîlên kurd hatine kuştin û gelek kes jî birîndar bûne.

### 16ê kanûnan paşîn êrîşa sêyem
Êrîş di 16 kanûnan paşîn a 2025an de li ser Bendava Tişrînê pêk hatiye. Di vê êrişê berdewam ên artêşa tirk ku li hemberê sivîl ên kurd ên li ser Bendava Tişrînê de pêk hatiye bi bombebarana balafirên şer ên dewleta tirk pêk hatiye sivîlek jiyana ji dest dide û 10 sivîl jî birîndar dibin.
### 18 kanûna paşîn êrîşa çarem
Êrîş di 18 çileya 2025an de li ser Bendava Tişrînê bi balafirên şer ên dewleta tirk li hemberê sivîlan pêk hatiye. Di vê êrişê de 5 sivîl hatine kuştin û 20 sivîl jî birîndar bûne ku di nav birîndaran de şanogerê kurd Bavê Teyar jî hebû. Di kesên ku jiyana xwe jidest dane endama meclîsa giştî ya PYDê siyasetmedar Menîce Heyder hebû. Rojekê piştî komkujiyê şanogerê kurd Bavê Teyar li nexweşxaneyê jiyana xwe jidest dide.

### 21ê kanûna paşîn êrîşa pêncem
Êrîş di 21ê kanûna paşîn sala 2025an de ji aliyê dewleta tirk ve li dîjî sivîlên kurd ku li Bendava Tişrînê kom bibûn pêk hatiye. Di êrîşê de 2 sivîl jiyana jidest didin 20 sîvîl jî birîndar dibin.
### 22ê kanûna paşîn êrîşa şeşem
Êrîş di roja 22ê kanûna paşîn de saet li dor 17:00 dan de li dijî sivîlan pêk hatiye. Di vê êrişê de sivîleke jiyana xwe jidest dide gelek sivîl brîndar dibe.
### 25ê kanûna paşîn êrîşa heftem
Êrîş bi 2 êrîşên bombebarana hewayî li hemberê sivîlan pêk hatiye. Ev êrîş wekê êrîşên berdewam ên li dijî sivîlan careke din dîsa bi balefirên bê mirov ên dewleta tirk pêk hatiye. Di êrîşê de sivîleke jiyana xwe jidest daye û gelek sivîl birîndar dibin.
### 26ê kanûna paşîn êrîşa heştem
Yek ji êrîşên berdewam ên li hemberê sivîlan e ku ji aliyê artêşa tirk ve pêk hatiye. Di êrîşên berdewam ên ku ji aliyê Tirkiyê ve tê pêkanîn de careke din dîsa kesên sivîl hatine hedefgirtin û 14 sivîl ji ber êrîşan birîndar bûne.

## Çavkanî

Kategorî:Komkujiyên li dijî kurdan
Kategorî:Komkujiyên li dijî sivîlan
Kategorî:Komkujî li Kurdistanê

Kategorî:2025 li Kurdistanê